FOTO Cum arată clădirea unde a avut loc atacul terorist din Rusia după incendiu: primele fotografii de la fața locului
La câteva ore după atacul terorist, salvatorii au putut inspecta clădirea Crocus City Hall. Împreună cu ei, un fotograf de la serviciul de presă al guvernatorului regiunii Moscova a intrat în interior, notează Meduza. Multe încăperi erau complet arse, pereții și tavanele erau acoperite de funingine, iar unele camere erau inundate cu apă.
Vineri seara, 24 martie, în sala de concerte Crocus City Hall de la periferia capitalei Federației Ruse a avut loc un atac armat, în cadrul căruia mai multe persoane au intrat în clădire și au început a trage în oameni. Ulterior, în clădire a izbucnit un incendiu.
Cei vinovați au reușit să fugă de la fața locului și sunt acum căutați de autoritățile rusești. La câteva ore după tragedie, gruparea militantă sunită Stat Islamic a revendicat pe canalul de Telegram al grupului responsabilitatea pentru atac, informează Reuters.